

**REPUBLIKA HRVATSKA**

**ŽUPANIJA PRIMORSKO-GORANSKA**

**OPĆINA LOVRAN**

 **Polugodišnje izvješće o provedbi Provedbenog programa**

**za 2022. godinu**

**Srpanj, 2022. godine**

**SADRŽAJ**

 **str.**

1. **Pregled stanja u upravnom području 3**
2. **Izvješće o napretku u provedbi mjera 4**
3. **Doprinos ostvarenju ciljeva javnih politika 12**

**Prilog: Polugodišnje izvješće za 2022.g.-.xslx**

1. **PREGLED STANJA U UPRAVNOM PODRUČJU**

U izvještajnom razdoblju od 01.01.2021. do 30.06.2022.godine Upravni odjeli Općine Lovran obavljali su sve aktivnosti iz svojeg djelokruga sukladno donesenim planovima, a kako bi se što bolje ostvarili ciljevi utvrđeni Provedbenim programom Općine Lovran za 2021.-2025.

Većina planiranih mjera uspjela se ostvariti ili je njihovo ostvarenje u tijeku u okviru planiranih aktivnosti i rokova, usprkos gospodarskoj situaciji koja je pogodila cijeli svijet. Energetska kriza i povećane cijene energenata iziskuju odvajanje više financijskih sredstava za tekuće investicije i održavanja. Osigurana su sredstva za redovan rad u svim mjerama koje su planirane.

Ostvarivanje dijela mjera u fazi je predradnji i prikupljanja podataka sa terena, dok za nekoliko mjera ostvarenje još uvijek nije moguće putem zadanih ključnih točaka, zbog nepostojanja preduvjeta za koje se očekuje da će se ispuniti do kraja tekuće godine.

Svih pet definiranih prioriteta Općine Lovran za mandatno razdoblje 2021.-2025.g. provode se podjednako, a odabrani ciljevi prate se definiranom metodologijom.

Tijekom praćenja provedbe akta kroz ostvarene rezultate, ishode i učinke uočava se potreba za promjenom metoda i alata, na koju će se ukazati čelniku na radnim sastancima, sve u cilju kvalitetnijeg vrednovanja programa.

1. **IZVJEŠĆE O NAPRETKU U PROVEDBI MJERA**

U Provedbenom programu Općine Lovran za 2021.- 2025.g. ukupno se provodi 30 mjera usklađenih s ciljevima Nacionalne razvojne strategije Republike Hrvatske do 2030.g. i Plana razvoja Primorsko-goranske županije 2022.-2027.

**Mjera 1. Podrška jačanju konkurentnosti mikro, malog i srednjeg poduzetništva**

Mjera je ostvarena u okviru planiranih aktivnosti i rokova.

Ključne točke ostvarenja mjere su poticaji za zapošljavanje i samozapošljavanje, time povećanje poduzetničke konkurencije i posljedično povećanje zapošljavanja na području Općine Lovran.

Aktivnosti vezane za ključne točke ostvarenja mjere provode se redovito, ali pokazatelj rezultata mjere nije isključivo pokazatelj koji se temelji na ključnoj točki ostvarenja mjere pa unatoč u razlici ostvarene vrijednosti pokazatelja rezultata i početnoj vrijednosti pokazatelja rezultata (broj obveznika komunalne naknade za pravne osobe), trenutno nema utrošenih proračunskih sredstava po toj mjeri.

Za što bolje ostvarenje mjere koriste se objave na mrežnoj stranici Općine Lovran, informiranje mještana u medijima te izravno informiranje stranaka osobnim dolaskom u prostorije Općine Lovran ili putem drugih načina komunikacije.

**Mjera 2. Stvaranje stabilnog, sigurnog i podržavajućeg okruženja za zasnivanje obitelji**

Ostvarivanje mjere je u tijeku.

Ključne točke ostvarenja mjere su sufinanciranje predškolskih i školskih institucija te stipendiranje učenika i studenata, kako bi se stvorilo podržavajuće okruženje za obitelji s djecom.

S obzirom da je izvršenje tih mjera vezano za početak školske i akademske godine te će ostvarene vrijednosti pokazatelja rezultata, iznos utrošenih proračunskih sredstava i postignuće ključnih točaka ostvarenja biti moguće iskazati u godišnjem izvješću u siječnju 2023. godine.

**Mjera 3. Unaprjeđenje sadržaja i programa za igru, rekreaciju i sport za kvalitetno**

 **odrastanje i obiteljski život**

Ostvarenje mjere putem zadane ključne točke za sada još uvijek nije moguće budući Lovranski program za mlade nije donesen od strane predstavničkog tijela.

Naime, ključna točka mjere je provođenje Lovranskog programa za mlade kojim bi se unaprijedio sustav brige o djeci i mladima.

Na 40. sjednici Općinskog vijeća Općine Lovran održanoj 28. siječnja 2021. godine prijedlog programa “Lokalni program za mlade Općine Lovran 2021.-2024. godina” bio je uvršten u dnevni red sjednice, ali po provedenoj raspravi, prijedlog je povučen s dnevnog reda i upućen na doradu.

**Mjera 4. Kvalitetno, dostupno i priuštivo stanovanje izgradnjom stanova**

Mjera se ostvaruje u okviru planiranih aktivnosti i rokova, ključne točke su ostvarene.

Ključna točka ostvarenja mjere je provođenje poticajnog modela kupnje stanova za mlade te da se mladima na druge načine omogući dostupnost stanovanja.

Općina Lovran kupila je dvije nekretnine (dva stana) od Agencije za promet i posredovanje nekretninama kako bi nakon utvrđenja kriterija nekim od stanovnika Općine omogućila dostupnost stanovanja. Donošenje kriterija za dodjelu kupljenih stanova je u tijeku, a realizaciju mjere u potpunosti, osim donošenja kriterija za sada drži na čekanju i etažiranje zgrade i upis posebnih uporabnih cjelina od strane APN-a.

Iskorištena proračunska sredstva:1.138.571,15 kn

**Mjera 5. Poticanje decentralizacije upravljanja državnom imovinom u funkciji**

 **regionalnog razvoja**

Mjera se ostvaruje u okviru planiranih aktivnosti i rokova.

U tijeku je izmjena Urbanističkog plana naselja Lovran i inicirano je pokretanje postupka za izmjenu Prostornog plana radi usklađenja.

Iskorištena proračunska sredstva:40.000,00 kn

**Mjera 6. Održivo i učinkovito upravljanje prirodom, posebice vrijednim dijelovima**

 **prirode i ekološkom mrežom**

Mjera se ostvaruje u okviru planiranih aktivnosti i rokova.

U okviru projekata koji su u tijeku mijenjati će se i dio oborinske kanalizacije.

**Mjera 7. Održivo korištenje resursa sa ciljem ublažavanja klimatskih promjena**

Mjera se ostvaruje u okviru planiranih aktivnosti i rokova; izgradnjom komunalne infrastrukture, sanitarne kanalizacije visoke zone Lovrana, dok radovi na rekonstrukciji crpne stanice Peharovo tek predstoje.

Broj priključaka kao ključni pokazatelj rezultata ove mjere još nije promijenjen, te će promjene vrijednosti biti vidljve u godišnjem izvješću.

**Mjera 8. Očuvanje i unaprjeđenje kvalitete okoliša**

Mjera je ostvarena u okviru planiranih aktivnosti za dosadašnje izvještajno razdoblje, a temeljem javnog poziva objavljenog 6. prosinca 2020., za sufinanciranje sanacije, obnove i uređenja krovova, pročelja i vanjske stolarije na području zone „A“ kulturno povijesne cjeline naselja Lovran iz sredstava spomeničke rente.

Ključne točke kojima se potiče održivo upravljanje prirodnim resursima i životnim prostorom su ostvarene.

Iskorištena proračunska sredstva: 25.000,00 kn

**Mjera 9. Povećanje energetske učinkovitosti i korištenja obnovljivih izvora energije**

Mjera se ostvaruje u okviru planiranih aktivnosti i rokova.

Ključne točke ostvarenja mjere su planiranje i ulaganje u sustav javne rasvjete, zamjenom i izmještanjem postojećih rasvjetnih tijela i ugradnjom novih, energetski učinkovitijih.

Izvedeni su radovi na proširenju javne rasvjete, postavljanje solarnih lamp i ugradnji LED rasvjete

Iskorištena proračunska sredstva:28.175,00 kn

**Mjera 10. Sustavno jačanje koncepta kružnog gospodarstva**

Mjera se ostvaruje u okviru planiranih aktivnosti i rokova.

Ključne točke ostvarenja mjere su podizanje svijesti grana o gospodarenju otpadom i kružnom gospodarstvu, potiče se odvajanje pri prikupljanju otpada, kompostiranje i drugo te se provodi kontrola preuzimanja posuda za odvojeno prikupljanje i primjena u praksi, kako bi rezultiralo povećanjem broja kućanstava koja odvajaju otpad.

**Mjera 11. Poticanje razvoja održive komunalne infrastrukture te dostupnih i piuštivih**

 **usluga na cjelokupnom području županije**

Mjera se ostvaruje u okviru planiranih aktivnosti i rokova.

Dio ostvarenja mjere je u fazi predradnji i pripreme, rješavanja imovinsko pravnih odnosa te prikupljanja podataka za izradu projekta, dok je dio odrađen.

Ključne točke ostvarenja su omogućiti funkcionalnu i održivu komunalnu infrastrukturu kao jedan od preduvjeta za razvoj zajednice s naglaskom na uređenje parkovnih površina i parkirališta. Pri planiranju uređenja parkovnih površina, osim uređenja postojećih i novih parkovnih površina poticati će se i uređenje parkova sa autohtonim vrstama ovog podneblja (trešnje) te uređenje površina posebnih namjena (park za pse).

Izvedeni su radovi na uređenju trga ispred Društvenog doma u Lignju i uređenje parkirnog prostora.

Iskorištena proračunska sredstva: 146.162,50 kn

**Mjera 12. Podrška razvoju suvremene prometne infrastrukture**

Mjera se ostvaruje u okviru planiranih aktivnosti i rokova.

Ključne točke ostvarenja mjere su razvoj prometne infrastrukture i povećanje sigurnosti pješaka u prometu.

Izvedeni su građevinski radovi na rekonstrukcijama cesta u Lignju i Poduzetničkoj zoni Lokva te radovi na sanaciji suhozida i proširenju ceste (Školarovo), izvršeni su radovi na izgradnji pješačke staze kod kapelice Sv. Roka u Lignju, izrađen projekt i prometno rješenje pješačkog prijelaza u Lignju.

Iskorištena proračunska sredstva: 274.421,31 kn (rekonstrukcija ceste Liganj)

 66.473,25 kn (sanacija suhozida proširenje ceste)

 651.561,87 kn (rekonstrukcija ceste Lokva)

 34.637,50 kn (nogostup, pješačka staza, pješački

 prijelaz)

**Mjera 13. Osiguranje kvalitetnog, dostupnog i priuštivog pristupa zdravstvenim**

 **Uslugama**

Ostvarenje mjere je u tijeku, kontinuirano se radi na praćenju situacije i obradi prikupljenih podataka na terenu i podataka dobivenih od mještana u izravnom ili neizravnom kontaktu sa stručnim službama Općine.

Za sada nema promjene u vrijednostima pokazatelja, već su jednake kao u početnom periodu budući su ključne točke ostvarenja mjere ostale nepromijenjene, odnosno do sada nije bilo novih zahtjeva korisnika palijativne skrbi, a broj timova obiteljske medicine jednak je kao u početnom periodu.

Radi se o ugovornoj obvezi sufinanciranja zdravstvenog programa Doma zdravlja PGŽ, rad turističke ambulante, palijativna skrb, nadstandard cijepljenja, dežurstva i obiteljska medicina, ključne točke su ostvarene.

Iskorištena proračunska sredstva: 12.166,65 kn (palijativna skrb)

 45.479,15 kn (obiteljska medicina)

**Mjera 14. Podizanje infrastrukturnog kapaciteta te poboljšanje kvalitet usluga**

 **institucija na području socijalne skrbi**

Mjera se ostvaruje u okviru planiranih aktivnosti i rokova.

Ključne točke osvarenja mjere se ostvaruju podjednako. Naime, svi pokazatelji rezultata mjere su poput predviđenih te se očekuje da će do kraja izvještajne godine doseći ciljne vrijednosti.

Iskorištena proračunska sredstva: 80.000,00 kn (potpore novorođenčad)

 23.800,00 kn (jednokratne pomoći)

 40.568,70 kn (prehrambeni paketi pomoći)

**Mjera 15. Poticanje razvoja kulturnih i kreativnih industrija te aktivno uključivanje**

 **kulture i sporta u industriji doživljaja**

Mjera se ostvaruje u okviru planiranih aktivnosti i rokova.

Ključne točke ostvarenja mjere su poticati razvoj kulture, a time posljedično povećati kulturnu obrazovanost stanovnika , kulturni sadržaj, turističku ponudu i konkurentnost.

Iz pokazatelja rezultata mjere razvidno je da se broj turističkih noćenja povećava, a uzimajući u obzir da najveći dio turističke sezone tek predstoji, za očekivati je da će pokazatelji rezultata doseći ciljne vrijednosti.

**Mjera 16. Poticanje razvoja kulture i održivo korištenje kulturne baštine kao temelja**

 **regionalnog i lokalnog identiteta**

Mjera se ostvaruje u okviru planiranih aktivnosti i rokova.

Ključne točke ostvarenja mjere su poticati razvoj kulture, a time posljedično povećati kulturnu obrazovanost stanovnika, kulturni sadržaj, turističku ponudu i konkurentnost.

Iz pokazatelja rezultata mjere razvidno je da se broj članova knjižnice povećava, a same ključne točke su ostvarene.

Iskorištena proračunska sredstva:139.170,00 kn (Knjižnica Lovran)

**Mjera 17. Modernizacija, izgradnja i opremanje kulturne infrastrukture i podrška kulturi**

 **u post Covid razdoblju**

Mjera se ostvaruje u okviru planiranih aktivnosti i rokova.

S ciljem razvoja kulture, potiče se razvoj kulturnih sadržaja kroz potpore udrugama koje djeluju na području Općine Lovran. Sredstva se dodjeljuju kontinuirano putem javnog poziva i potpora malih vrijednosti.

Iskorištena proračunska sredstva:102.484,21 kn

**Mjera 18. Poticanje unaprjeđenja sustava sporta i sportskih djelatnosti**

Mjera se ostvaruje u okviru planiranih aktivnosti i rokova, ključne točke su ostvarene, provedba je u tijeku.

S ciljem razvoja sporta, ulaganjem u sportske udruge i klubove, potiče se razvoj sportskog načina života, od najmanjih uzrasta sve do najstarijih. Sportske udruge imaju velik broj članova, a osim poticanja mještana na sport sudjeluju i u raznim drugim akcijama koje provodi Općina Lovran na dobrobit lokalne zajednice.

Iskorištena proračunska sredstva: 322.966,98 kn

**Mjera 19. Unaprjeđenje infrastrukturnih uvjeta i odgovarajuće opreme za potrebe**

 **programa sportskih rekreativnih aktivnosti te kulture**

Mjera se ostvaruje djelomično u okviru planiranih aktivnosti i rokova.

Ključne točke ostvarenja mjere su urediti i unaprijediti infrastrukturu kako bi se prvenstveno lokalnom stanovništvu pružila šira ponuda kulturnih i rekreativnih aktivnosti.

U tijeku je dovršenje projekta uređenja jednog sportskog objekta.

Iskorištena proračunska sredstva:1.058.228,38 kn (sportski objekt-boćalište)

**Mjera 20. Poticanje na umrežavanje raznih dionika civilnog, privatnog i javnog sektora**

Mjera se ostvaruje u okviru planiranih aktivnosti i rokova.

S ciljem poticanja umrežavanja sudionika javno, privatnog i civilnog sektora i razmjene iskustava intenzivno se radi na ostvarenju što većeg broja međunarodnih suradnji koje vezuju civilni javni sektor. Nakon perioda zastoja suradnji uslijed nastupa okolnosti uzrokovanih Covid epidemijom, svi sudionici su iskazali velik interes za nastavkom suradnje i uobičajenih već uhodanih aktivnosti. U izvještajnom period nastavljena je međunarodna suradnja na području kulture, gostovanjem umjetnika o državanjem izložbi u galeriji Laurus, a predstavnici pobratimljenih gradova bili su i gosti na svečanoj sjednici Općinskog vijeća Općine Lovran.

Iskorištena proračunska sredstva: 7.544,00 kn

**Mjera 21. Osnaživanje kapaciteta organizacija civilnog društvo za doprinos društveno**

 **ekonomskog razvoja**

Mjera se ostvaruje u okviru planiranih aktivnosti i rokova, ključne točke su ostvarene.

Kroz potpore udrugama od posebnog značaja potiče se i razvoj zajednice te sudjelovanje mještana u udrugama raznih aktivnosti. Potpore se dodjeljuju temljem redovitog javnog poziva i putem poziva za potpore malih vrijednosti koji poziv je otvoren do utroška sredstava.

Iskorištena proračunska sredstva: 53.000,00 kn (potpore malih vrijednosti)

 486.800,00 kn (sve udruge)

**Mjera 22. Jačanje volonterstva, participacije i suradnje u društvo i zajednici**

Mjera se ostvaruje u okviru planiranih aktivnosti i rokova, ključne točke ostvarenja su postignute.

S ciljem jačanja volonterstva, participacije i suradnje u društvo i zajednici, ulažu se financijska sredstva u poboljšanje opremljenosti i kapaciteta protupožarnih snaga čija važnost i prisutnost u zajednici je neprocjenjiva. Općina Lovran sufinancira rad JVP i DVD. Broj vatrogasaca na području Općine Lovran je nepromijenjen pa nema razlike u ključnim pokazateljima.

Iskorištena proračunska sredstva: 200.250,00 kn

**Mjera 23. Organizacija i redovan rad sustava zaštite i spašavanja**

Mjera se ostvaruje u okviru planiranih aktivnosti i rokova.

Radi unaprjeđenja kvaliete života svih građana, važna je organizacija i redovan i kvalitetan sustav zaštite i spašavanja. Općina Lovran sufinancira rad GSS, ali nema promjene u ključnim pokazateljima.

Iskorištena proračunska sredstva: 6.500,00 kn

**Mjera 24. Unaprjeđenje djelovanja i vidljivosti Općine Lovran**

Mjera se ostvaruje u okviru planiranih aktivnosti i rokova.

Za aktiviranje razvojnih potencijala posebno je važna vidljivost Općine prema građanima i mogućnost utjecaja građana na donošenje odluka.

Sadržaji se kontinuirano objavljuju na mrežnim stranicama općine, uz selekciju sadržaja koji se objavljuju kako bi naglasak bio na sadržajima koji su infomrativni i važni za građane.

Iskorištena proračunska sredstva: 3.750,00 kn

**Mjera 25. Jačanje kompetencija i unaprjeđenje sustava lokalne uprave**

Mjera se ostvaruje u okviru planiranih aktivnosti i rokova.

Kako bi se poboljšala funkcionalnost općinske uprave te jačale kompetencije zaposlenika, isti se kontinuirano obrazuju i educiraju na raznim područjima iz svojeg djelokruga sa čime će se nastaviti i dalje.U odnosu na prošlu godinu povećani su rashodi za stručno usavršavanje zaposlenika jer je veći broj zaposlenika upućen na stručna usavršavanja iz područja svog rada.

Iskorištena proračunska sredstva: 16.800,00 kn

**Mjera 26. Redovne aktivnosti mjesnih odbora**

Mjera se ostvaruje u okviru planiranih aktivnosti i rokova.

Stabilnost i transparentnost rada Općine ostvaruje se i kroz dobru komunikaciju općine sa mještanima. Jedan od čimbenika koji doprinosi poboljšanju komunikacije u pozitivnim primjerima je rad Mjesnih odbora na području Općine Lovran.

Mjesni odbori po održavanju svojih sjednica dostavljaju izvješća Općini Lovran koja u daljnjem postupku pokušava zadovoljiti potrebe mještana iskazane kroz Mjesni odbor.

Iskorištena proračunska sredstva: 3.326,25 kn

**Mjera 27. Provođenje poticajnih mjera i politika u svrhu jačanja mikroregije**

Ključne točke ostvarenja mjere za sada nisu postignute.

Ključne točke ostvarenja mjere su kupnje zemljišta u svrhu jačanja mikroregije poboljšanjem i proširenjem sadržaja Općine Lovran. Kako do sada planiranje kupnje nisu ostvarene, mjera nije pokrenuta, ali se očekuje pokretanje i provedba do kraja godine.(kupnja/zamjena nekretnine za gradnju parka).

**Mjera 28. Kvaliteta i dostupnost javnih društvenih usluga i sadržaja**

Mjera se ostvaruje u okviru planiranih aktivnosti i rokova, ključne točke ostvarenja mjere za sada nisu postignute.

Ključne točke ostvarenja mjere su povećanje dostupnosti javnih i društvenih usluga i sadržaja kojima će se ostvariti bogatija ponuda i gospodarski rast, pri čemu se kao pokazatelj rezultata mjere prikazuje broj zapuštenih objekata Općine koji se planiraju urediti.

Za sada mjera nije ostvarena, ali su izvršene radnje za potrebe uređenja zgrade Novog društvenog doma.

Iskorištena proračunska sredstva:51.562,50 kn

**Mjera 29. Dostupnost javnih usluga**

Mjera se ostvaruje u okviru planiranih aktivnosti i rokova.

Radi poboljšanja standarda stanovništva i dostupnosti usluga javnog prijevoza, kontinuirano se sufinancira prijevoz putnika po različitim kriterijima (student, srednjoškolci,invalidi-više od 60% invaliditeta, HRVI, dobrovoljni davaoci krvi), sukladno posebnim zahtjevima prema odluci o socijalnoj skrbi.

Iskorištena proračunska sredstva: 572.924,16 kn

**Mjera 30. Izgradnja održive infrastrukture u funkciji razvoja ruralnog područja otoka i**

 **Gorskog kotara**

Mjera se ostvaruje u okviru planiranih aktivnosti i rokova, ključni pokazatelji još nisu postignuti.

Ključna točka ostvarenja mjere je proširenje groblja u Lovranu, budući postoji potreba za novim, dodatnim grobnim mjestima. U tijeku je rješavanje imovinsko-pravnog statusa nekretnina na kojima se planira proširenje, kao i geodetske podloge i projekta.

1. **DOPRINOS OSTVARENJU CILJEVA JAVNIH POLITIKA**

U izvještajnom razdoblju naglasak je stavljen na kvalitetu života stanovnika i turističku ponudu te nastavak važnih infrastrukturnih projekata.Nastavilo se jačanje socijalnog standarda; dodjela subvencija za građane i poduzetnike, sufinaniralo obrazovanje i školstvo (dodjela stipendija, sufinanciranje boravka u dječjem vrtiću, produženom boravku u školi, sufinanciranje marende svim učenicima), sufinanciranje javnog prijevoza.

Uređenjem prometnica nastojala se provoditi mjera kvalitetnijeg prometovanja te se nastoji osigurati veća sigurnost automobila i pješaka u prometu.

Ulagalo se u sportsku infrastrukturu kako bi se doprinijelo kvaliteti života lokalnog stanovništva, dostupnošću zdravstvenih institucija i sustava socijalne skrbi omogućava se lagodniji život te skupine građana.

Naposljetku, Općine Lovran je jedan od potpisnika sporazuma sa Ministarstvom mora, prometa i infrastrukture s namjerom izgradnje buduće prometnice pvezane sa Istarskim ipsilonom, čime će se rasteretiti glavna prometnica kroz Lovran, a ujedno povećati kvaliteta života stanovništva.

Klasa:302-02/21-01/4

Ur. broj:2170-25-02-22-9

 **OPĆINSKI NAČELNIK**

 **Bojan Simonič, mag. oec., v.r.**